### 8.      Beslutning om prioritering af anlægsbudgettet til udvendig vedligehold af kommunens ejendomme 2018

**Åbent**

Sagsnr.: 326-2017-43701       J.nr.: 82.00.00           Dokumentnr.:
326-2017-326016

**Sagstype**

Beslutning.

**Resume og sagens baggrund**

På anlægsbudgettet for 2018 er der afsat et rådighedsbeløb
på 11,197 mio. kr. til udvendig vedligehold af kommunale ejendomme, og beløbet
er frigivet som anlægsbevilling på Kommunalbestyrelsens møde d. 20. december
2017.

Teknik og Miljøudvalget skal foretage en overordnet prioritering
af anlægsbevillingen for 2018.

Anlægsbevillingen foreslås prioriteret efter følgende model:
1. Kenn Friis, der med fordel kan puljes og udbydes samlet; 2. Større
vedligeholdelsesopgaver, der ikke med fordel kan puljes; 3. Diverse mindre
vedligeholdelsesopgaver.

**Indstillinger**

Chefen for Vej, Ejendom og Affald indstiller,

1. at
vedligeholdelsen prioriteres efter den opstillede model, og

2. at
rådighedsbeløbet fordeles som beskrevet herunder.

**Behandling**

Teknik- og Miljøudvalget.

**Sagsfremstilling**

*Baggrund*

På anlægsbudgettet for 2018 er der afsat et rådighedsbeløb
på 11,197 mio. kr. til udvendig vedligehold af kommunale ejendomme. Der er
givet en anlægsbevilling på 11,197 mio. kr. finansieret af det afsatte rådighedsbeløb
på Kommunalbestyrelsens møde d. 20. december 2017.

Der skelnes mellem udvendig og indvendig vedligeholdelse.
Den indvendige vedligeholdelse finansieres af budgettet hertil. Det
administreres af den konkrete partnerskabsholder på en given ejendom.
Eksempelvis vil en skole selv stå for at male indvendige vægge.

Både udvendig og indvendig vedligehold foregår i en god
dialog mellem administrationen og brugerne i ejendommen alt efter opgave og
omfang.

Den udvendige vedligeholdelse af de kommunale ejendomme
består af en lang række meget forskellige opgaver. Overordnet set omfatter det
vedligehold af klimaskærmen, der består af bygningens faste konstruktion.
Herudover omfatter anlægsrammen også de tekniske installationer.

*Vedligeholdelsesmodel*

I nogle tilfælde kan der være tidsmæssige og økonomiske
fordele ved at pulje flere opgaver og udbyde dem samlet. Andre gange er
opgaverne enten specielle eller få af samme type. Her er det ofte en fordel, at
den enkelte opgave i stedet udbydes særskilt. Endelig er der erfaringsmæssigt
en række mindre opgaver, der opstår behov for at udføre i løbet af året.

Derfor foreslås rådighedsbeløbet prioriteret efter følgende
model:

1. Kenn Friis,
der med fordel kan puljes og udbydes samlet

2. Vedligeholdelsesopgaver,
der ikke med fordel kan puljes

3. Mindre diverse vedligeholdelsesopgaver.

Det tekniske område vil herefter tage udgangspunkt i den
bygningsregistrering, der er foretaget af de kommunale ejendomme. Den viser
behovet på den udvendige vedligeholdelse af ejendommene henover en 10-årig
periode.

Det tekniske område vil med fordelingen herunder tage
udgangspunkt i en del af de opgaver, der står for tur i ifølge registreringen.
Disse puljes og udbydes samlet, der hvor det giver en fordel. Det kunne
eksempelvis være vinduesudskiftninger, CTS, tekniske installationer med videre.

Udover bygningsregistreringen har Kalundborg Kommune også en
vedtaget ejendomsstrategi, der blandt indeholder indsatser for optimering af
den samlede vedligeholdelse i kommunens ejendomme.

Ved at arbejde med samlede smarte udbud på en række opgaver
ved vi fra tidligere år, at man kan effektivisere den planlagte vedligeholdelse.
Arbejdet med smarte udbud understøtter ejendomsstrategiens formål og bidrager
til opfyldelse af målsætningerne heri.

*Indsatser*

Herunder beskrives hvilke opgaver det tekniske område
foreslår prioriteret i 2017 på baggrund af fordelingen:

*1. Kenn Friis, der med fordel kan puljes og
udbydes samlet*

· Udskiftning af døre, vinduer og ovenlys i en række
bygninger afledt af vores bygningsregistrering - giver besparelser på
energiregninger og forbedre indeklima. (ca. 2.000.000 kr.)

· Energimærker på en række bygninger afledt af vores
bygningsregistrering. (ca. 300.000 kr.)

· Renovering af offentlige toiletter afledt af vores
bygningsregistrering. (ca. 500.000 kr.)

· Vand- og varmeinstallationer på en række bygninger afledt
af vores bygningsregistrering (ca. 500.000 kr.)

· Energi- /ctsstyring på en række bygninger afledt af vores
bygningsregistrering (ca. 1.000.000 kr.)

(Smarte udbuds bidrag til ejendomsstrategien anslås til at
udgøre 500.000 kr.)

*2. Vedligeholdelsesopgaver, der ikke med fordel kan
puljes*

· Kalundborghallerne - dele af tag, facader og konstruktion samt
opdatering af skabesystem i omklædningsrum (ca. 1.500.000 kr.)

· Årby Skole - Tagflader, facader og diverse (ca. 1.900.000 kr.)

· Separatkloakering af Tømmerup Skole og [adresse] (ca. 1.000.000
kr.)

· Ulshøjhallen - ventilationsanlæg (ca. 1.500.000 kr.)

*3. Diverse vedligeholdelsesopgaver*

· Diverse spredt vedligeholdelse afledt af vores
bygningsregistrering. (ca. 1.000.000 kr.)

**Økonomiske konsekvenser**

Der er ingen økonomiske konsekvenser.